CELEX: C2004/262/81
Language: sl
Date: 2004-10-23 00:00:00
Title: Zadeva T-308/04: Tožba Francesca Ianniella proti Komisiji Evropskih skupnosti, vložena dne 19. julija 2004

23.10.2004   
            
            
               SL
            
            
               Uradni list Evropske unije
            
            
               C 262/42
            
         Tožba Francesca Ianniella proti Komisiji Evropskih skupnosti, vložena dne 19. julija 2004
   (Zadeva T-308/04)
   (2004/C 262/81)
   Jezik postopka: francoščina
   Francesco Ianniello, stanujoč v Bruslju (Belgija), ki ga zastopajo Sébastien Orlandi, Albert Coolen, Jean-Noël Louis in Etienne Marchal, avocats, z naslovom za vročanje v Luksemburgu, je dne 19. julija 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo pozvanega ocenjevalca/organa, pristojnega za imenovanja z dne 8. septembra 2003 o sestavi ocenjevalnega lista za tožečo stranko za ocenjevalno obdobje 2001-2002;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Tožeča stranka svoj zahtevek utemeljuje z navedbami, da je bil kršen člen 8 Splošnih določb za izvrševanje člena 43 Kadrovskih predpisov. Tožeča stranka zatrjuje, da je določba nezakonita, kolikor določa, da paritetni odbor za ocenjevanje sestavljajo člani z istim ali nižjim nazivom od naziva, ki ga ima tožeča stranka in ki tako nimajo vseh zagotovil za neodvisnost in ne potrebnih sposobnosti. Tožeča stranka dodaja, da sta pri odločanju o njeni pritožbi sodelovala tako finančni direktor kot tudi njegov namestnik, čeprav bi se glede na dejstvo, da tožeča stranka izvaja pooblastila, ki so ji bila dodeljena s strani sindikalne organizacije, morala izločiti.
   Tožeča stranka med drugim navaja kršitev varovanja tajnosti članov paritetnega odbora za ocenjevanje, bistveno kršitev načel nepristranskosti in objektivnosti paritetnega odbora, kršitev pravice do obrambe in načela kontradiktornosti, kršitev načela učinkovite uprave, kršitev pooblastila za odločanje po prostem preudarku in neusklajenost med pripombami in dodeljenimi ocenami.